《齐天乐 游塔影园谒白公祠》
清代·姚燮

玉山金谷埋秋草，荒凉几家池苑。太守湖山，词仙洞府，画曲年年霏软。

龟帘夕卷。尽花气云扶，月眉漪剪。读曲心情，隔波撩得柳枝乱。

嬉春三两俊侣，雀钗斜堕鬓，苔角寻遍。竹泪青衫，樱歌素口，莫惹旧魂凄断。

东风宛转。逗人语烟梢，塔铃天半。鸥影阑干，泛来诗梦远。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。